Public procurement notice: Modification Of A Contract/Concession During Its Term
Published: 2023-03-06
Buyer: Tampereen kaupunki
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Päätöksentekojärjestelmä ja sen käyttöönotto sekä järjestelmään liittyvät tuki-, ylläpito- ja kehityspalvelut. Hankinta on kilpailutettu ajalla Tampereen kaupungin tietohallintojohtaja on päättänyt hankinnasta 6.5.2015 § 42. Päätöksen perusteella hankintasopimus on tehty Fujitsu Finland Oy:n kanssa 1.7.2015. Sopimus on toistaiseksi voimassa oleva.
Tampereen kaupungin Selma-päätöksentekojärjestelmän (Fujitsu Finland Oy:n CaseM) asianhallinnan ja kokoushallinnan Oracle- ja Documentum-alustapalvelimet tulee päivittää järjestelmän käytön turvaamiseksi.
Alustapalvelinten päivitysten yhteydessä CaseM-päätöksentekojärjestelmä tulee toimivuuden varmistamiseksi päivittää nykyisestä versiosta 2.5 versioon 3.0.
Asianhallinnan ja kokoushallinnan alustapalvelimet ja asianhallinnan versio 3.0 päivitetään Tampereen kaupungin molempiin käyttöympäristöihin (QA ja PROD). Alustapäivitykset ja versiopäivitys toteutetaan Tampereen kaupungilla projektina, jonka arvioitu kesto on 27.2. - 31.12.2023.
Järjestelmätoimittajalta (Fujitsu Finland Oy) on saatu tarjous alustapalvelinten ja päätöksentekojärjestelmän version päivityksestä yhteishintaan 269 541 €  (alv 0 %), josta asianhallinnan alustapalvelinten päivittämisen ja päätöksentekojärjestelmän versiopäivityksen osuus on 217 879 € ja kokousympäristön alustapalvelinten päivityksen osuus 51 662 €. Muutoksen kustannukset ovat kertaluonteisia ja niillä ei ole vaikutusta alkuperäisten sopimusten perusteella maksettaviin palvelun jatkuviin kustannuksiin.
Nyt tehtävä sopimusmuutos perustuu julkisista hankinnoista ja käyttöoikeussopimuksista annetun lain (1397/2016, "hankintalaki") 136 § 2 mom. 3. kohtaan, jonka mukaan sopimusmuutos on mahdollista tehdä ilman uutta hankintamenettelyä, mikäli "alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle".
Hankintalain 136 § 3 momentin mukaisesti edellä tarkoitetun sallitun sopimusmuutoksen arvo ei saa olla enemmän kuin 50 prosenttia alkuperäisen sopimuksen arvosta ja mikäli tässä tarkoitettuja muutoksia tehdään peräkkäin useampia, arvioidaan jokaista muutosta itsenäisenä.
Muutettavan sopimuksen kokonaisarvo on 746 000 euroa. Alkuperäinen sopimus on toistaiseksi voimassa oleva, joten arvo on laskettu 48 kk perusteella. Sopimusmuutoksen arvo projektin toteutuksen / vuoden 2023 aikana on 269 541 euroa. Sopimusmuutoksen arvo alittaa hankintalain 136 § 3 mom. mukaisen 50 % rajan alkuperäisen sopimuksen arvosta.
Alustapäivitys oli osa Tampereen kaupungin Azure-siirtoprojektia talvella 2021-2022, mutta Ukrainan sodan seurauksena pilveen siirtämisestä luovuttiin. Näin ollen alustapalvelinten päivittäminen on tarpeen toteuttaa erillisenä projektina.
Tampereen kaupunki on käyttänyt merkittävästi resursseja päätöksentekojärjestelmän kehitystyöhön ja digitalisaation edistämiseen yhdessä järjestelmätoimittajan kanssa, ja sopimuskumppanin vaihtaminen aiheuttaisi erittäin merkittäviä päällekkäisiä kustannuksia sekä tietoturvariskejä.
Sopimusmuutoksen kohteena olevien alustapäivitysten päivitystyössä on lisäksi sopimuksesta erillisisenä mutta siihen kiinteästi mm. tietoturvan ja järjestelmien vakauden kannalta oleellisesti vaikuttavina komponentteina päivitettävänä myös muita alustapalvelimia (Windows-palvelimet, Linux-palvelimet,  Java, SQL-klusteri), joiden päivittämisestä vastaa Tampereen kaupungin yleisten tietotekniikkapalveluiden sopimuskumppani TietoEvry. Määrittelytyöt yhteistyössä molempien sopimuskumppaneiden kanssa on pyritty aikatauluhaasteiden vuoksi jo aloittamaan.


Winner: Fujitsu Finland Oy